
Mwayen ki itil pou yon lavi ki gen kè 
kontan 
Entwodiksyon an 
Lwanj  pou  Allah,li  menm  ki  merite  tout  lwanj 
nèt. Mwen temwaye pa gen okenn lòt dye ki merite 
pou  moun  adore  tout  bon  vre,  eksepte  Allah,  li 
menm sèl poun adore, li pa gen asosye. Epi mwen 
temwaye  Muhammad  se  sèvitè  li  ak  Mesaje  li. Se 
pou benediksyon ak lapè Allah sou li, sou fanmi li, 
ak sou tout konpayon li yo. 
Apre  sa:  Vreman  vre,  trankilite  kè  a,  lapè  ak 
kontantman ki ladanl, ansanm ak disparisyon sousi 
ak tristès, se sa tout moun ap chèche. Se ak bagay sa 
yo  yon  moun  jwenn  yon  bèl  lavi,  epi  li  jwenn  kè 
kontan ak lajwa nèt ale. Gen rezon ki gen rapò ak 
relijyon, gen rezon ki natirèl, epi gen rezon ki gen 
rapò ak pratik pou sa rive fèt. Men, li enposib pou 
yon moun jwenn tout rezon sa yo ansanm, eksepte 
si li se yon moun ki gen lafwa (konfyans nan Allah). 
Kanta pou lòt  moun yo,  menmsi yo  ta  rive jwenn 
kèk nan rezon sa yo paske moun ki gen lespri pami 
yo fè efò pou sa, gen anpil lòt kote ki pi itil, ki pi 
solid, epi ki pi bon ni pou kounye a ni pou pita, ki 
chape anba men yo. 
Men, nan ti liv sa a, mwen pral rasanble sa ki vin 

nan  tèt  mwen  kòm  rezon  pou  rive  jwenn  gwo 
objektif sa a, ki se sa tout moun sou latè ap chèche 
ak tout fòs yo. 
Gen ladan yo ki rive jwenn anpil nan rezon sa yo, 
konsa yo viv yon lavi ki dous epi yo gen yon bèl lavi. 
Gen lòt menm ki echwe nan tout rezon sa yo, yo viv 
nan mizè epi yo gen yon lavi ki malere anpil. Epi gen 
lòt ankò ki nan mitan 2 sityasyon sa yo, tou depan 
de siksè Allah ba yo pou yo mete prensip sa yo an 
pratik."  Se  Allah  sèl  ki  bay  siksè,  se  nan  li  nou 
chèche sekou pou nou fè tout sa ki byen, epi se nan 
li nou chèche sekou pou nou evite tout sa ki mal. 
CHAPIT: LAFWA AK BON AKSYON 
Epi, pi gwo rezon pou sa, se rasin li ak fondasyon 
li, ki se lafwa ak bon aksyon. Men sa Senyè ki anwo 
nan syèl la di: 
﴿









 







 
















 





 





 





 



 





 

 






 





 



























































 ﴾ 
 Nenpòt  moun  ki  fè  sa  ki  byen,  kit  li  se  gason 
oswa fanm, pandan li gen lafwa, nap fèl viv yon bèl 
lavi.  Epi,  nap  rekonpanse  yo  pou  pi  bon  sa  yo  te 
konn fè Sourat An-Nahl vèsè 97 
Konsa, Allah ki anwo nan syèl la fè nou konnen 
epi  li  pwomèt  moun  ki  gen  lafwa  epi  ki  fè  bon 
aksyon, lap ba yo yon bèl lavi nan mond saa, epi lap 
ba yo yon bèl rekonpans ni nan mond sa a, ni nan 
lavi ki pap janm fini an (paradia). 

Rezon an klè konsa: paske moun ki gen yon lafwa 
ki  korèk  nan  Allah,  yon  lafwa  ki  bay  bon  aksyon 
kòm rezilta epi ki ranje kè yo, konpòtman yo, lavi yo 
sou tè a ak lavi aprè a; moun sa yo gen prensip ak 
fondasyon solid nan men yo. Prensip sa yo ede yo 
Asepte nenpòt bagay ki rive yo, kit se bagay ki bay 
kè kontan ak lajwa, kit se bagay ki bay kè sote, sousi, 
ak tristès. 
Yo resevwa(Asepte) tout sa yo renmen ak tout sa 
ki fè yo plezi ak yon kè kontan, yo di Allah mèsi pou 
sa, epi yo sèvi ak bagay sa yo nan sa ki itil. Lè yo sèvi 
ak benediksyon sa yo konsa, sa vin bay plis lajwa 
toujou nan kè yo, sa ba yo espwa pou benediksyon 
sa yo rete epi pou yo gen plis favè ladan yo, epi yo 
gen espwa pou yo jwenn rekonpans moun ki konn 
di mèsi yo. Tout bagay sa yo tèlman gran, yo depase 
nivo kè kontan premye benediksyon an te pote a. 
"Epi, yo resevwa difikilte, malè, sousi ak tristès 
nan fason sa a: yo goumen ak sa yo kapab goumen, 
yo redwi sa yo kapab redwi epi yo montre yon bèl 
pasyans devan sa yo pa ka evite. Konsa, nan mitan 
difikilte sa yo, yo jwenn anpil bèl bagay: yo vin gen 
eksperyans  ak  fòs,  yo  jwenn  rekonpans  pou 
pasyans yo ak espwa yo mete nan Allah. Tout bèl 
bagay sa yo tèlman gran, yo fè difikilte yo disparèt, 
epi nan plas yo, yo vin jwenn kè kontan, bèl espwa, 
ak anvi pou  yo resevwa favè ak rekonpans Senyè 
mèt  linivèa.  Se  sa  menm  Pwofèt  la  (  Lapè  ak 

benediksyon Allah kouvri li)te di nan yon diskou ki 
kòrèk: 


































































































































































 
 Sa  kap  rive  kwayan  an  se  yon  bagay  ki 
estwòdinè! Tout sa ki rivel se pou byen li. Si yon bon 
bagay rivel, li di Allah mèsi, epi sa vin yon byen pou 
li. Si yon malè rive li, li fè pasyans, epi sa vin yon 
byen  pou  li  tou.  Se  sèl  moun  ki  gen  lafwa  ki  gen 
privilèj sa a. Rapòte pa Mouslim. 
Konsa,  Pwofèt  la  (Lapè  ak  Benediksyon  Allah 
kouvri li) fè nou konnen ke moun ki gen lafwa a wè 
pwofi li, byen li, ak rezultat travay li yo double nan 
tout sa ki rive li, kit se nan kontantman, kit se nan 
difikilte. Se sak fè wap jwenn 2 moun ki tonbe nan 
menm sityasyon an, kit se yon bon bagay oswa yon 
malè ki rive yo, men fason yo resevwa sityasyon sa 
a diferan anpil anpil. Diferans sa a depann de nivo 
lafwa ak bon aksyon chak moun genyen. Moun sa a 
ki  gen  2  kalite  sa  yo  (lafwa  ak  bon  aksyon),  li 
resevwa  ni  bon  bagay  ni  move  bagay  avèk 
rekonesans ak pasyans  jan nou te dil la, ansanm ak 
tout  sa  ki  mache  avèk  yo.  Konsa,  li  vin  jwenn  kè 
kontan ak lajwa, epi tout sousi, tristès, kè sote, kè 
sere, ak mizè nan lavi a disparèt. Sa fè li jwenn yon 
bèl lavi nèt ale nan mond sa a. Lòt moun nan menm 
resevwa sa li renmen yo ak lògèy, ak awogans, epi 

ak  depasman.  Konpòtman  li  vin  gate,  li  resevwa 
benediksyon  yo  menm  jan  ak  bèt,  ak  grangou  ak 
kouri dèyè enterè sèlman. Malgre sa, kè li pa janm 
poze; okontrè, lespril gaye nan plizyè sans: li pè pou 
sal genyen yo pa fini, li gen anpil tèt chaje ki vin ak 
bagay sa yo, epi paske anvi moun pa janm gen limit. 
Li toujou ap swete lòt bagay ankò, li ka jwenn yo 
oswa li pa jwenn yo. Menm si li ta jwenn yo, li toujou 
rete ak kè sote pou menm rezon nou sot di yo. Lè 
malè rive li menm, li resevwal ak gwo kè sere, ak 
dekourajman, ak laperèz, epi ak kòlè. Pa mande kisa 
k rive l kòm mizè nan lavi a, ak tout kalite maladi 
nan tèt ak maladi kè, ak yon laperèz ki ka mennen li 
nan sityasyon ki pi rèd ak pi grav; paske li pa gen 
espwa pou okenn rekonpans, epi li pa gen pasyans 
pou konsolel epi fè chay la vin pi lejè pou li. 
Tout sa nou sot di la yo se bagay nou ka wè ak 
pwòp  zye  nou nan  esperyans lavi  a.  Si  ou kalkile 
byen sou yon egzanp konsa epi ou gade jan moun 
ap viv, wap wè yon gwo diferans ant moun ki gen 
lafwa epi kap aji dapre lafwa li, ak moun ki pa konsa. 
Diferans lan se paske relijyon an ankouraje moun 
anpil  anpil  pou  yo  gen  satisfaksyon  (kenbe  kè  yo 
kontan) ak sa Allah ba yo, epi ak tout kalite favè ak 
benediksyon li voye pou sèvitè li yo. 
Konsa,  lè  yon  moun  ki  gen  lafwa  tonbe  nan 
maladi,  nan  mizè,  oswa  nenpòt  lòt  kalite  difikilte 
konsa ki ka rive nenpòt moun, li jwenn lapè nan kèl 

gras ak lafwa li ak satisfaksyon li genyen ak sa Allah 
deside  ba  li.  Li  pa  kite  kè  li  ap  kouri  dèyè  bagay 
senyè toupwisan  te prevwa pou li. Li gade moun ki 
nan pi move sityasyon pasel, li pa gade moun ki pi 
wo pase li. Sa ka rive menm ke lajwa li ak trankilite 
li depase lajwa yon moun ki gen tout richès latè nan 
menl men ki pa gen satisfaksyon nan kèl. 
Menm jan an tou, wap jwenn moun sa a ki pa aji 
selon lafwa, depi malè rive li kit li tonbe nan mizè 
oswa li pèdi kèk nan bagay li te bezwen nan mond 
sa a, wap jwenn li nan yon eta kote li malere anpil 
epi li nan gwo soufrans. 
Men yon lòt egzanp ankò: Lè gen bagay ki rive ki 
bay  laperèz,  epi  malè  tonbe  sou  yon  moun,  wap 
jwenn moun ki gen yon lafwa solid la gen kèl fèm, 
lespri li poze, epi li kapab jere epi dirije sityasyon sa 
a ki tonbe sou li a ak tout fòs li, kit se nan fason li 
kalkile, kit se nan  pawòl li oswa nan  aksyon li. Li 
prepare tèt li poul fè fas ak malè sa a ki rivel la. Tout 
kalite konpòtman sa yo bay moun nan trankilite epi 
yo rann kè li pi solid. 
Menm  jan  an  tou,  wap  jwenn  moun  ki  pa  gen 
lafwa a  nan  yon  sityasyon  ki  opoze  nèt:  depi gen 
bagay ki fèl pè kap pase, konsyans li boulvèse, nè li 
monte,  epi  lidel  gaye  nan  Laperèz  ak  gwo  krent 
anvayil,li vin gen 2 kalite kè sote ki tonbe sou li: yon 
laperèz ki soti deyò ak yon kòlè anndan li ki tèlman 
fò, pa gen mo pou esplike sa. Kalite moun sa yo, si 

yo  pa  jwenn  kèk  mwayen  natirèl  ki  mande  anpil 
fòmasyon, fòs yo ap fini epi nè yo ap depase yo. Sa 
rive paske yo manke lafwa sa a ki pouse moun gen 
pasyans,  sitou  nan  moman  ki  pi  difisil  yo  ak nan 
sityasyon ki bay tristès ak gwo tèt chaje. 
Konsa, moun ki mache dwat la ak moun kap fè 
mal la, moun ki gen lafwa ak moun ki pa genyen, yo 
tout ka sanble nan fason yo chèche gen kouraj epi 
nan fason nati yo ede yo sipòte laperèz. Men, moun 
ki gen lafwa a diferan gras ak fòs lafwa li, pasyans li, 
konfyans li totalman nan Allah ak espwa li genyen 
pou li jwenn rekonpans nan men li. Tout bagay sa 
yo fè kouraj li ogmante, yo diminye pwa laperèz sou 
do li, epi yo fè difikilte yo vin pi lejè pou li, jan Allah 
ki anwo nan syèl la di sa: 
...﴿





















































































... ﴾ 
 Si  nap  soufri  (nan  doulè),  yo  menm  tou  yap 
soufri menm jan ak nou. Men, nou menm, nou gen 
espwa poun  jwenn nan men Allah sa yo menm yo 
pa gen espwa jwenn [An-Nisa:104]. Epi yo resevwa 
nan men Allah èd, sipò espesyal li, ak sekou li, sa ki 
vin gaye tout laperèz yo. Epi Allah, Sila a ki Trè Wo 
a, di: 
...﴿



































﴾ 
 Epi pran pasyans, anverite Allah kanpe ak moun 

ki gen pasyans yo. [Al-Anfal:46]. 
Fè byen ak kreyati yo, kit se nan pawòl, kit se nan 
aksyon.  Pami  rezon  ki  chase  sousi,  tristès,  ak  kè 
sote, se lè yon moun fè byen ak kreyati yo, kit se nan 
pawòl,  nan  aksyon,  oswa  nan  nenpòt  lòt  kalite 
jantiyès. Tout bagay sa yo se byen ak bèl zak yo ye. 
Gras ak aksyon sa yo, Allah chase sousi ak tristès ni 
pou moun ki mache dwat, ni pou moun kap fè mal, 
selon jan chak moun aji. Men, moun ki gen lafwa a 
jwenn pi gwo pati nan benefis sa a, paske sa ki fèl 
distenge tèt li, se paske jantiyès li soti nan yon kè ki 
sensè epi li espere jwenn rekonpans nan men mèt 
linivèa sèlman. 
Konsa, Allah fè li vin fasil pou li rann sèvis epi fè 
byen, poutèt bèl bagay li espere jwenn yo. Epi, gras 
ak  senserite  li  ak  espwa  li  mete  nan  Allah,  senyè 
toupwisan repouse malè yo lwen li.  Men sa Allah ki 
anwo nan syèl la di: 
﴿




























































































































































﴾ 
 Pa gen anyen ki bon nan anpil nan konvèsasyon 
sekrè yo fè, eksepte sa ki fèt pou ankouraje moun 
bay lacharite, pou fè sa ki byen  oswa pou mete lapè 
ant moun kap goumen. Nenpòt moun ki fè sa pou 
chèche  satisfaksyon  Allah,  Nap  ba  li  yon  gwo 
rekonpans. [An-Nisa:114]. 
Konsa, Allah ki anwo nan syèl la fè nou konnen 

10 
tout  aksyon  sa  yo  se  bon  bagay  yo  ye,  kèlkeswa 
moun ki fè yo a. Bagay ki bon rale sa ki bon, epi yo 
repouse  sa  ki  mal.  Epi,  moun  ki  gen  lafwa  a,  ki 
espere rekonpans nan men Allah , senyè ap ba li yon 
gwo rekonpans. Pami gwo rekonpans sa a, genyen: 
disparisyon sousi, tristès, tèt chaje, ak tout lòt bagay 
konsa. 
CHAPIT: OKIPE TÈT OU AK YON TRAVAY 
OUBYEN YON SYANS KI ITIL 
Pami  mwayen  pou  chase  enkyetid  ki  soti  nan 
tansyon nè yo, ak lè kè a okipe ak bagay ki bay traka, 
genyen:  Lè  yon  moun  okipe  tèt  li  ak  yon  travay 
oswa yon konesans ki itil; paske sa ap distrè kè a 
pou li pa ret okipe ak bagay sa a ki te boulvèsel la. 
Epi, sa ka rive menm ke moun nan bliye tout rezon 
ki te lakòz li gen sousi ak tristès yo; konsa, nanm li 
vin kontan epi li vin gen plis enèji. Rezon sa a tou 
(okipe tèt ou ak travay), se yon bagay ki itil ni pou 
moun  ki  gen  lafwa,  ni  pou  moun  ki pa  genyen  li. 
Men, moun ki gen lafwa a distenge tèt li ak lafwa li, 
senserite  li,  ak  espwa  li  genyen  pou  li  jwenn 
rekonpans nan men Allah nan fason lap aprann yon 
konesans  oswa  lap  anseye  li,epi  nan  tout  bon 
aksyon lap fè. Si se yon adorasyon , li fèl kòm yon 
adorasyon si se yon travay pou lemond oswa yon 
abitid, li mete yon bèl entansyon ladan li epi li vize 
sèvi ak sa poul obeyi Allah. Se poutèt sa, travay sa a 
gen yon efè ki trè puisan pou chase sousi, tristès, ak 

11 
tèt chaje. Gen anpil moun ki te soufri anba kè sote 
ak  gwo  lapenn  ki  te  rann  yo  malad;  men  pi  bon 
renmèd yo te jwenn se te: bliye rezon ki te ba yo tèt 
chaje a, epi okipe tèt yo ak yon travay enpòtan nan 
lavi yo. 
Epi,  li  bon  pou  travay  wap  fè  a  se  yon  bagay 
nanm ou santi li byen ladanl epi ou anvi fèl; paske 
sa ap rann li pi fasil pouw  jwenn rezilta itil sa a wap 
chèche  a,Allah  sèlman  ki  gen  konesans  total  sou 
tout bagay.". 
KONSANTRE  TOUT  LIDEW  SOU  TRAVAY  WAP 
FÈ POU JOUNEN JODI A. Pami bagay ki chase sousi 
ak kè sote, se lè yon moun rasanble tout panse li sou 
travay lap fè jounen jodi a. Li dwe sispann bay tèt li 
pwoblèm pou  sa  kap vini  demen, epi  sispann tris 
pou sak te pase nan tan lontan. Se poutèt sa Pwofèt 
la (Ke Lapè ak benediksyon Allah kouvri li) te konn 
mande  Allah  pwoteksyon  kont  sousi  ak  tristès. 
Tristès pou bagay ki pase deja pa sèvi anyen, paske 
ou pa ka chanje yo ni ou pa ka ranje yo. Konsa tou, 
sousi ki soti nan laperèz pou lavni ka fè moun nan 
mal. Se sak fè yon moun dwe viv chak jou pou kont 
li; li dwe mete  tout fòs li ak tout efò li  poul ranje 
jounen jodi a ak moman lap viv kounye a. Paske, lè 
yon moun konsantre tout kè li sou sa, sa pèmèt li 
fini travay li byen nèt, epi sa edel bliye tout sousi ak 
tristès  li  te  genyen.  Epi  Pwofèt  la    (lapè  ak 
benediksyon Allah dou li), lè li fè yon priyè oswa li 

montre  pèp  li  a  kijan  pou  yo  priye,  li  pa  sèlman 
ankouraje yo mande senyè toupwisan an sekou ak 
espere nan favè li, men li pouse yo tou pou yo mete 
tout fòs yo ak tout efò yo nan travay pou yo reyalize 
sa yap mande a. Epi li dwe abandone tout sa ki lakòz 
malè li tap mande Allah chase a; paske priyè  mache 
men nan men ak aksyon. Konsa, sèvitè a dwe fè efò 
nan sa kap ba li benefis ni nan relijyon li, ni nan lavi 
li  sou  tè  sa  a,  epi  li  dwe  mande  Mèt  li  siksè  pou 
pwojè li yo, pandan lap mande Allah sekou pou sa, 
jan Pwofèt la ( lapè ak Benediksyon Allah pou li) te 
di sa: 




















































































































































































 
 (Mete  tout  fòs  ou  nan  sa  kap  ba  ou  benefis, 
mande Allah sekou, epi pa janm dekouraje. Si yon 
malè rive ou, pa di: «Sim te fè sa, se konsa sa tap ye»; 
men di pito: «Se sa Allah te deside, e li fè sa Li vle.» 
Paske,  mo  «si»  a  ouvri  pòt  pou  travay  Satan.) 
Rapòte  pa  Mouslim.  Pwofèt  la  (Se  pou  lapè  AK 
Benediksyon Allah kouvri li) mete ansanm 2  gwo 
prensip:  Premyerman,  li  bay  lòd  pou  nou  toujou 
chèche tout sa ki itil nan nenpòt sitiyasyon, pou nou 
mande  Allah  sekou,  epi  pou  nou  pa  janm  kite 
dekourajman (ki se  yon  parès kap nwi nou)  pran 
pye sou nou. Dezyèmman, li montre nou pou nou 

aksepte sa ki pase deja epi ki pa ka chanje, pandan 
nap rekonèt se volonte ak desizyon Allah ki akonpli. 
Li separe bagay yo an 2 kategori: yon kategori 
kote sèvitè a (kwayan an) ka fè jefò poul reyalizel 
oswa  poul  reyalize  sa  ki  posib  ladanl,  oswa  poul 
anpechel  rive  oswa  poul  diminye  sou  li.  Pou 
kategori sa a, sèvitè a dwe fè tout efò li epi li chache 
sekou nan men Sila ki merite adore a. Epi gen yon 
lòt pati nan  lavi a  kote  moun pa ka  chanje  anyen 
(sak fin pase deja oswa sitiyasyon ki pa depann de 
ou); nan sityasyon sa yo, sèvitè a dwe gen kè li poze, 
li dwe satisfè, epi li dwe aksepte sa. Pa gen okenn 
dout, lè yon moun swiv prensip sa a, se sa ki rann li 
kontan epi ki fè tout sousi ak tristès disparèt nan kè 
li. 
CHAPIT: SONJE ALLAH ANPIL  
Pami pi gwo rezon ki fè lide yon moun klè epi kè 
li poze: se sonje Allah  anpil ,toujou ap fe louwanj 
pou Allah. Paske, sa gen yon efè estrawòdinè  pou 
ouvri lespri a, pou bay kè a trankilite, epi pou chase 
tout sousi ak tristès. Senyè toupwisan an ki anwo 
nan syèl la di:" 
...﴿


































 ﴾ 
 Pa gen dout, se lè moun sonje Allah kè yo poze. 
[Ar-Rad:28]  Sonje  Allah  senyè  toupwisan  an  gen 
yon efè ki gran anpil pou pèmèt yon moun jwenn 
lapè sa a lap chèche a, poutèt fòs espesyal ki gen nan 

aksyon  sa  a  menm,  epi  poutèt  rekonpans  ak 
benediksyon sèvitè a gen espwa lap jwenn nan men 
Mèt li. 
PALE  SOU  BENEDIKSYON  BONDYE  YO, KIT  SE 
SA KI PARÈT KLÈ, KIT SE SA KI KACHE, Menm jan 
an tou, pale sou benediksyon Allah yo, kit se sa ki 
parèt  klè,  kit  se  sa  ki  kache,  se  yon  mwayen 
enpòtan. Paske, lè yon moun rekonèt benediksyon 
sa yo epi li pale de yo, Allah sèvi ak sa pou li chase 
sousi  ak  tristès.  Sa  pouse  sèvitè  a  poul  gen 
rekonesans , ki se nivo ki pi wo yon moun ka rive 
ladanl, menm si moun sa a nan mizè, li malad, oswa 
li nan nenpòt lòt kalite kriz. Paske, si li konpare ant 
benediksyon mèt linivèa ba li yo — ki tèlman anpil 
li pa ka menm konte yo — ak malè ki rivel la, lap wè 
malè a pa anyen devan pakèt benediksyon sa yo. 
Okontrè, pou bagay moun pa renmen yo ak malè 
yo,  lè  Allah  teste  yon  sèvitè  ak  yo,  epi  sèvitè  a 
montre li gen pasyans, satisfaksyon ak soumisyon 
devan yo, fado yo vin pi lejè pou li epi yo vin pi fasil. 
Lè  sèvitè  a  ap  espere  rekonpans  pou  sa  epi  lap 
adore  Allah  nan  fason  li  montre  pasyans  ak 
satisfaksyon an,  sa  fè bagay ki  anmè  yo vin  dous. 
Konsa, dousè rekonpans lan fè li bliye jan pasyans 
la te anmè. 
Gade  moun  ki  pi  ba  pase  nou  (nan  nivo  byen 
materyèl). Pami bagay ki pi itil nan sityasyon sa a 
(pou moun jwenn satisfaksyon ak kè poze), se sèvi 

ak konsèy Pwofèt la (se  pou lapè ak benediksyon 
Allah kouvri li) te bay nan yon diskou ki fyab , kote 
li te di: 
























































































































 
 (Gade moun ki pi ba pase nou, epi pa gade moun 
ki pi wo pase nou; paske se pi bon mwayen pou nou 
pa meprize benediksyon Allah ba nou.) Rapòte pa 
Mouslim.  Paske,  si  sèvitè  a  mete  vizyon  nòb  sa  a 
devan zyel, lap wè li pi byen pase yon pakèt moun 
nan kesyon lasante (ak tout benediksyon ki mache 
avèl), ak nan kesyon resous (ak tout sak mache avèk 
li), kèlkeswa jan sityasyon li ye. Lè sa a, tout kè sotel, 
sousil,  ak  tristès  li  ap  disparèt;  epi  lajwal  ak 
satisfaksyon  li  ap  ogmante  poutèt  benediksyon 
Allah ba  li  yo,  kote  li  wè  li  pi  byen  pase  anpil  lòt 
moun ki pi ba pase li. 
Plis sèvitè a ap medite sou byenfè Allah yo, sa ki 
vizib ak sa ki kache yo, sa ki gen rapò ak relijyon an 
ak lavi sou tè a, se plis lap wè Senyè li a ba li anpil 
byen  epi  li  pwotejel  kont  plizyè  malè.  Epi  pa  gen 
dout, sa ap chase  tout tèt  chaje ak  tristès, epi lap 
pote lajwa ak kontantman. 
CHAPIT: FÈ JEFÒ POU DISPARÈT REZON 
KI POTE SOUSI YO, EPI CHÈCHE MOYEN KI 
POTE KÈ KONTAN YO 
Pami rezon ki pote kè kontan epi ki chase sousi 

ak tristès, se lè yon moun fè jefò poul disparèt sa ki 
lakòz sousi yo epi chèche sa ki pote lajwa yo. Sa fèt 
lèw bliye move bagay ki te pase deja nan laviw, sa 
ou pa ka chanje yo; ou dwe konnen ke pèdi tan ap 
panse ak bagay sa yo se yon aksyon ki san sans epi 
ki enposib, se menm yon fòm foli. Konsa, moun nan 
dwe goumen ak kè li pou li sispann reflechi sou sa. 
Menm jan an tou, li dwe goumen ak kè li pou li pa 
gen kè sote pou sa kap vini nan lavni, kit se povrete 
oswa laperèz li sèlman ap imajine nan tèt li sou rès 
lavi  li.  Moun  nan  dwe konnen  ke  sa  kap  vini  nan 
lavni se bagay ki kache; li pa konnen kisa kap rive, 
kit se byen oswa mal, kit se espwa oswa doulè. Tout 
bagay sa yo nan men Allah ki gen Tout Pouvwa a e 
ki gen tout Sajès la. Lèzòm pa gen okenn pouvwa 
sou sa, eksepte jefò yap fè pou yo jwenn sa ki bon 
epi  evite  sa  ki  mal.  Lè  sèvitè  a  konnen  sa,  si  li 
detounen panse li poul pa gen kè sote pou lavni li, si 
li  konte  sou  Mèt  li  pou  li  ranje  lavil,  epi  li  mete 
konfyans li nan Allah pou sa; si li fè sa, kè li ap poze, 
sitiyasyon li ap ranje, epi tout sousi ak kè sote li ap 
disparèt. 
Sèvi  ak  Lapriyè.  Pami  bagay  ki  pi  itil  pou  yon 
moun konsidere konsènan lavni li, se sèvi ak lapriyè 
sa a Pwofèt la (ke lapè ak Benediksyon Allah kouvri 
li) te konn fè a: 















































































































































 
































 
 O Allah senyè toupwisan  an , ranje pou mwen 
relijyon  mwen  ki  se  pwoteksyon  pou  tout  zafèm. 
Ranje pou mwen lavim sou tè sa a kote map chèche 
mwayen  poum  viv.  Ranje  pou  mwen  lavim  aprè 
lanmò kote mwen gen poum tounen an. Fè lavi sa a 
sèvi kòm yon okazyon poum fè plis byen chak jou, 
epi  fè  lanmò  sèvi  kòm  yon  repo  pou  mwen  anba 
tout kalite mal. Rapòte pa Mouslim. Epi konsa tou, 
li di: 































































































 
 "O  Allah!  Se  mizèrikòd  ou  mwen  espere,  pa 
lagem sou kont pwòp tèt mwen menm pou yon bat 
zye,  epi  ranje  tout  zafèm  yo  pou  mwen,  pa  gen 
okenn  divinite  (ki  merite  adorasyon)  sof  Ou." 
Rapòte  pa  Abou  Dawoud  avèk  yon  sanad  sahih. 
Konsa, si sèvitè a toujou ap repete lapriyè sa a — ki 
gen ladan li tout sa ki bon pou lavni li nan relijyonl 
ak  nan  lavi  li—  ak  yon  kè  ki  konsantre,  ak  yon 
entansyon ki sensè, pandan lap fè tout jefò li poul 
reyalize sal mande a;  senyè toupwisan an ap ba li 
sa li te mande a, sa li te espere a, ak sa li te travay 
pou li a. Lè sa a, tout sousi li yo ap tounen lajwa ak 

18 
kè kontan. 
CHAPIT: "EVALYE PI MOVE SITYASYON KI 
KA RIVE YO" 
Youn nan mwayen ki pi itil pou chase kè sote ak 
sousi lè yon malè rive yon sèvitè, se poul fè jefò poul 
diminye pwa malè sa a. Sa fèt lè li imajine pi move 
rezilta  sityasyon  an  ka  bay,  epi  li  prepare  tèt  li 
(sikolojikman)  pou  li  aksepte  sa.  Yon  fwa  li  fin 
prepare lespril, se poul fè jefò poul diminye dega yo 
otan li kapab. Avèk preparasyon sa a ak jefò itil sa a, 
sousi li ak tristès li ap disparèt, epi tout enèji li ap 
konsantre pito nan chèche sa ki bon epi evite malè 
li kapab evite yo. 
Konsa,  si  rezon  ki  fè  moun  pè  parèt  devan  li, 
oswa rezon ki bay maladi, oswa pòvrete ak mank sa 
li bezwen nan lavi a; se pou li resevwa sa ak kè poze 
epi pou li prepare nanm li pou li sipòte sa, menm 
nan nivo ki pi rèd la. Paske, lè yon moun prepare 
nanm li pou aksepte difikilte, sa rann difikilte a vin 
pi lejè epi li retire  fòs li genyen poul kraze moral 
moun  nan.  Sitou  si  moun  nan  okipe  tèt  li  nan 
goumen kont difikilte sa a selon kapasite li. Lè sa a, 
2 bagay sa yo ap rankontre: preparasyon lespri a 
(akseptasyon) ak jefò itil (aksyon) ki anpeche moun 
nan rete ap konsantre sou malè a sèlman. Konsa, lap 
goumen ak tèt li poul toujou gen fòs pou li reziste, 
pandan li mete tout konfyans li nan Allah. Pa gen 
dout, bagay sa yo gen yon gwo benefis pou bay kè 

19 
kontan  ak  lapè,  ansanm  ak  rekonpans  li  espere 
jwenn kounye a ak nan lavni. Sa se yon bagay tout 
moun ka wè epi anpil moun deja fè eksperyans li. 
CHAPIT: "FÒS KÈ A, AK JAN POU LI PA 
KITE TOUT BAGAY TWOUBLEL OUBYEN 
SEKWEL" 
Youn  nan  pi  gwo  remèd  pou  maladi  kè  ki  gen 
rapò ak nè yo, e menm pou maladi fizik yo tou, se: 
fòs kè a, ak jan pou moun nan pa kite tèt li twouble 
oswa sekwe anba fo imajinasyon ak move lide  ke 
panse negatif yo pote. Kòlè ak twoub lespri se pami 
rezon ki bay doulè; lè yon moun ap atann malè rive 
oswa li pè pèdi sa li renmen, sa plonjel nan sousi, 
nan tristès, ak nan maladi nan kè ak nan kò. Sa ka 
menm  mennen  nan  yon  dekonpozisyon  nève 
(nèvozite) ki gen move konsekans sou moun nan, e 
anpil moun deja wè ak zye yo tout dega sa ka lakòz. 
Mete konfyans nan Allah, Lè kè a apiye sou Allah 
epi li mete konfyans li nan Li, li pa lage kòl nan fo 
imajinasyon,  ni  li  pa  kite  move  lide  dominel. 
Okontrè, li mete konfyans li nan senyè toupwisan 
an epi li espere benediksyon Li. Konsa, tout sousi ak 
tristès ap disparèt, epi anpil maladi nan kò ak nan 
kè ap geri. Kè a vin jwenn yon fòs, yon soulajman, 
ak yon lajwa ki tèlman gwo moun pa ka jwenn mo 
pou esplikel. Gade konbyen lopital ki plen ak moun 
ki  malad  sèlman  poutèt  fo  imajinasyon  ak  move 
lide! Gade konbyen bagay sa yo kraze kè anpil moun 

ki te parèt fò, nou pa bezwen pale pou moun ki fèb 
yo! Sa mennen anpil moun nan foli ak pèdi tèt yo 
nèt.  Moun  ki  an  sante  toutbon  se  moun  Allah 
pwoteje epi Li ba li fòs poul goumen ak tèt li poul 
chèche mwayen ki itil pou fòtifye kè li epi chase kè 
sote. Senyè toupwisan an ki anwo nan syèl la di: 
...﴿






































...﴾ 
 Nenpòt moun ki mete tout konfyans li nan Allah, 
Senyè a sifi pou li (Allah ase pou li). [At-Talaq:3] Vle 
di, li sifi pou li nan tout sa ki konsène zafè relijyon li 
ak lavi li sou tè a. 
Moun  ki  mete  konfyans  li  nan  Allah  (Al-
Mutawakkil) gen yon kè ki djanm; fo imajinasyon 
pa  gen  pouvwa  sou  li,  epi  evènman  lavi  a  pa 
boulvèsel. Li konnen byen ke laperèz sa yo se  siy 
feblès  nanm  nan  epi  se  yon  pè  ki  san  fondman. 
Anplis de sa, li konnen Allah pwomèt moun ki mete 
konfyans yo nan Li yon pwoteksyon total. Konsa, li 
fè  Allah  konfyans  epi  kèl  poze  paske  li  kwè  nan 
pwomès  Li.  Lè  sa  a,  sousil  ak  kè  sote  li  disparèt; 
difikilte li yo tounen fasilite, tristès li tounen lajwa, 
epi laperèz li tounen sekirite. Nap mande senyè ki 
anwo nan syèl la pou li ban nou lasante, pou li fè nou 
favè ban nou yon kè ki djanm ak yon lafwa ki solid, 
ak yon konfyans total, paske Allah garanti moun ki 
gen kalite sa yo tout kalite byen epi li pwoteje yo 
kont tout mal ak tout dega. 

CHAPIT: PREPARE NANM OU POU SIPÒTE 
DEFO LÒT MOUN. 
Epi nan pawòl Pwofèt la (ke lapè ak benediksyon 
Allah sou li): 






































































 
 Yon kwayan pa dwe rayi yon kwayant (egzanp : 
madann li); si gen yon karaktè lakay li li pa renmen, 
lap  jwenn  yon  lòt  karaktè  lakay  li  ki  fè  li  plezi. 
Rapòte pa Mouslim. 
Gen 2 gwo benefis nan sa: 
Premye  a  se:  konsèy  sou  fason  pouw  aji  ak 
madanm ou, fanmiw, zanmiw, moun ou annafè avèl,  
ak  tout  moun  ou  gen  yon  relasyon  oswa  yon 
koneksyon  avèl.  Ou  dwe  prepare  lespriw  pouw 
aksepte san mank, moun sa a ap genyen yon defo, 
yon mankman, oswa yon bagay ou pa renmen lakay 
li. Lèw remake sa, konpare defo sa a ak devwa ou 
genyen  oswa  sak  pi  bon  pou  ou  a,  ki  se  kenbe 
koneksyon an solid epi prezève afeksyon an. Fè sa 
nan  sonje  tout  bèl  kalite  li  genyen,  ansanm  ak 
objektif patikilye ak jeneral ki nan relasyon an. Se 
lèw  chwazi  fèmen  zyew  sou  move  kote  yo  epiw 
konsantrew  sou  bon  kalite  yo,  se  sèlman  lè  sa  a 
relasyon an ak koneksyon an ap dire, epi wap jwenn 
yon repo ak yon kè poze total. 
Dezyèm  benefis  la  se:  disparisyon  sousi  ak  kè 
sote, ak prezans yon lespri ki klè . Sa pèmèt moun 

nan  kontinye  fè  devwa  li  dwe  fè  yo  ak  sa  yo 
rekòmandel fè yo, epi sa bay yon soulajman ant 2 
pati yo. Men, moun ki pa swiv konsèy sa a Pwofèt la 
(se pou lapè ak Benediksyon Allah kouvri li)te bay 
la — okontrè, li fè lekontrè, li konsantre sèlman sou 
defo epi li vin avèg devan kalite yo — moun sa a pap 
manke pa gen kè sote. Relasyon lanmou ki genyen 
ant li  menm ak  moun ki  bò kote  l  yo ap  gate, epi 
anpil nan devwa yo te dwe respekte youn anvè lòt 
ap fini pa kraze. 
Anpil moun ki gen gran volonte abitye tèt yo ak 
pasyans  epi  ak  kè  poze  devan  gwo  dezas ak  tout 
kalite kontraryete. Men, pou bagay ki senp e ki pa 
gen enpòtans, yo konn enkyete, epi lapè lespri yo 
vin twouble. Rezon ki fè sa a, se paske yo prepare 
nanm yo pou gwo zafè yo, men yo neglije preparel 
pou ti bagay yo, sa ki vin tounen yon mal pou yo epi 
ki afekte trankilite yo. Moun ki gen sajès la, bò kote 
pal, li prepare nanm li ni pou ti bagay yo, ni pou gwo 
bagay yo, epi li mande Allah pou edel ak yo, epitou 
pou li pa janm livre li bay pwòp tèt li, menm pou yon 
bat zye. Lè sa a, ti bagay yo ap vin fasil pou li, menm 
jan gwo bagay yo te fasil pou li. Epi lap rete ak yon 
nanm  ki  anpè,  yon  kè  ki  poze,  epi  lap  jwenn 
soulajman. 
CHAPIT: PA KITE TÈT OU PÈDI DÈYÈ 
SOUSI YO. 
Moun ki gen lespri konnen byen ke lavi toutbon 

23 
an, se lavi ki gen kè kontan ak kè poze a, e lavi sa a 
kout anpil. Li pa dwe rann lavi sa a pi kout toujou lè 
lap  plonje  tèt  li  nan  sousi  ak  tristès,  paske  sa  se 
kontrè ak yon lavi ki an sante. Li dwe veye lavil pou 
li pa kite yon gwo pati ladanl gaspiye nan sousi ak 
traka. Nan pwen sa a, pa gen diferans ant moun ki 
bon ak moun ki mechan, men kwayan an gen pi gwo 
avantaj  nan  aplike  prensip  sa  a,  paske  li  jwenn 
benefis yo kounye a ak nan lavni. 
Konparezon ant benediksyon Allah yo ak malè ki 
rive a. Li bon tou, si yon malè rive yon moun oswa 
si  li  pè  pou  yon  malè  pa  rive  li,  poul  fè  yon 
konparezon ant rès benediksyon li genyen yo — kit 
se nan relijyonl oswa nan lavil sou tè a — ak malè 
ki rivel la. Nan moman konparezon sa a, lap wè aklè 
konbyen benediksyon li genyen yo anpil, epi lap wè 
jan malè ki te frapel la vin parèt piti epi li pèdi fòs. 
Menm  jan  an  tou,  moun  nan  dwe  konpare  ant 
malè  li  pè    kap  rivel  la  ak  anpil  lòt  posiblite  ki 
genyen poul sove anba malè sa a. Li pa dwe kite yon 
sèl ti posiblite ki fèb genyen batay sou yon pakèt lòt 
posiblite  ki  pi  fò;  konsa,  sousil  ak  laperèz  li  ap 
disparèt. Anplis de sa, li dwe imajine pi gwo malè ki 
te ka rivel, epi li prepare nanm li  poul aksepte sa si 
sa ta rive toutbon. Pandan lap fè sa, se poul fè jefò 
poul anpeche sak pa rive a rive, epi poul retire oswa 
diminye pwa sa ki te rive deja a. 
Mal moun ap fèw (oswa pawòl yap di sou ou), se 

sou tèt pa yo sa ret tonbe; sa pap fèw anyen ditou 
toutotan ou pa okipe lespriw ak sa. Pami bagay ki 
itil yo, se pouw konnen ke mal moun ap fèw, sitou 
nan move pawòl yo, sa pap fèw mal ou menm, men 
pito se yo menm li fè mal. Sof si se ou menm ki okipe 
lespriw  ap  panse  ak  sa,  epiw  kite  li  donmine 
santimanw, lè sa a, lap fèw mal menm jan li fè yo 
mal la. Men, siw pa bay sa okenn enpòtans, li pap 
fèw anyen ditou. 
Rann laviw bèl ak panse ki itil. Epi konnen byen 
ke laviw se rezilta panse ou. Si ou okipe lespri ou ak 
panse ki itil, kit se pou relijyonw oswa pou lavi ou 
sou tè a, laviw ap tounen yon lavi ki gen kè kontan 
ak soulajman. Men, si se lekontrè, laviw ap tounen 
yon kalfou tristès ak tèt chaje. 
"Fè tout sa wap fè pou Allah, pa pou moun." Youn 
nan  bagay  ki  pi  itil  pou  chase  sousi,  se  pou  ou 
prepare  tèt  ou  ,pouw  pa  janm  mande  remèsiman 
nan men pèsonn, esepte nan men Allah. Konsa, lèw 
fè byen pou yon moun (kit se yon moun ki gen dwa 
sou ou, kit se yon moun ki pa genyenl), konnen byen 
ke se ak Allah wap regle. Pa bay remèsiman moun 
wap ede a enpòtans, menm jan Allah te di moun pa 
li yo: 
﴿
























































﴾ 
 9: Se sèlman pou nou fè Bondye plezi nap ba nou 
manje; nou pa bezwen ni kado, ni remèsiman nan 

men nou. (Sourat Al-Insān, vèsè 9) 
Sa vin pi enpòtan toujou nan relasyon ak fanmiw 
ak pitit ou, paske ou gen yon lyen ki fò anpil avèk 
yo. Konsa, depi ou prepare nanm ou pouw sispann 
voye repwoch (oswa atann remèsiman) ba yo, wap 
bay yo soulajman epi w ap jwenn soulajman paw 
tou. Youn nan mwayen pouw jwenn lapè, se pouw 
chèche fè sa ki byen epi travay sou sa selon kapasite 
natirèl ou, sanw pa fòse tèt ou depase limit nan yon 
fason  kap  baw  tèt  chaje  epi  kap  fèw  pèdi  tout 
benefis la paske w pran yon chemen ki pa dwat. Sa 
a  se  yon  prèv  sajès:  se  konnen  kijan  pouw  pran 
sityasyon ki parèt anmè pou fè yo tounen bagay ki 
dous ak klè. Konsa, jwa ou ap ogmante epi traka ou  
yo ap disparèt. 
Okipe tèt ou ak sa ki itil, epi kite sa ki danjere, 
Mete bagay ki itil yo devan zyew epi travay pou w 
reyalize  yo;  pa  bay  bagay  ki  nwizib  yo  atansyon. 
Konsa, wap rive  detounen  lespriw de tout  sa  kap 
pote sousi ak tristès. Sèvi ak repo ak konsantrasyon 
lespriw pouw ka akonpli travay ki pi enpòtan yo. 
Fini  travay  yo  imedyatman  (nan  moman  an). 
Youn  nan  bagay  ki  pi  itil,  se  fini  travay  yo 
imedyatman (nan moman an), pouw ka libere tan 
ou pou lavni. Paske, si travay yo pa fini nan lè yo, 
ansyen travay ki te rete dèyè yo ap rasanble sou ou, 
epi nouvo travay yo ap vin ajoute sou yo; lè sa a, 
chay la ap vin twò  lou pou ou. Men, siw fini chak 

bagay  nan  lè  li  dwe  fini  an,  wap  pare  pou  nouvo 
travay kap vini yo avèk yon lespri ki klè ak yon fòs 
pouw aji. 
Klasman priyorite yo ak Konsiltasyon, Li bon pou 
ou chwazi nan travay ki itil yo sa ki pi enpòtan yo 
an premye (priyorite). Fè diferans ant sa nanm ou 
renmen epi ou gen gwo anvi pou li, paske siw fòse 
tèt ou fè saw pa renmen, sa ap baw degoutans, fatig, 
ak  tristès.  Sèvi  ak  yon  reflesyon  ki  sen  ak 
konsiltasyon  (mande  konsèy)  pouw  rive  fè  sa, 
paske  moun  ki  mande  konsèy  pa  janm  regrèt. 
Etidye  saw  vle  fè  a  avèk  anpil  swen;  siw  wè  gen 
benefis  ladanl  toutbon  epiw  deside  aji,  mete 
konfyans ou nan Allah  paske  senyè  toupwisan  an 
renmen moun ki mete konfyans yo nan li. 
E tout louwanj se pou Allah, Senyè toupwisan an. 
Epi  se  pou  benediksyon  ak  lapè Allah  sou  Mèt 
nou an, Muhammad, ak sou fanmi li ak konpayon li 
yo. 
 
 
***

